b'\n_START_ARTICLE_\nT-35\n_START_SECTION_\nZgodovina tanka\n_START_PARAGRAPH_\nProizvodnja tanka T-35 se je za\xc4\x8dela leta 1930 v biroju OKMO. Tank je bil oblikovan po zgledu tanka Vickers A1E1 Independent. Prvi prototip je bil narejen leta 1932. Prototip je bil te\xc5\xbeak 35 ton in oboro\xc5\xbeen z topom 76.2 mm. Prvi prototip je bil kasneje popravljen tako, da so mu dodali \xc5\xa1e \xc5\xa1tiri kupole. Dve kupoli so opremili z dvema topoma 37 mm, drugi dve kupoli pa so opremili z dvema pu\xc5\xa1komitraljezoma. Izkazal se je za preve\xc4\x8d kompleksnega, da bi na\xc5\xa1el svoj prostor v serijski proizvodnji, zato se je delo na tem prototipu ustavilo in so raje naredili manj kompleksnega novega prototipa. Novi prototip je dobil nov menjalnik in motor, poenotila pa se je tudi kupola s kupolo iz tanka T-28. 11.avgusta 1933 so potrdili serijsko proizvodnjo tanka T-35. Zaradi velike cene tanke se je proizvodnja kon\xc4\x8dala pri 61. tankih._NEWLINE_Med operacijo Barbarossa je bilo 90\xc2\xa0% tankov uni\xc4\x8denih. Najve\xc4\x8d tankov je uni\xc4\x8dila lastna posadka, saj je med bojevanjem velikokrat pri\xc5\xa1lo do okvare. Posadka je z uni\xc4\x8denjem tanka poskrbela, da ne bi ta pri\xc5\xa1el v sovra\xc5\xbenikove roke.'